钦定古今图书集成/明伦汇编/交谊典/第041卷 > 礼记 > 《答萧十书》韦述
## 钦定古今图书集成/明伦汇编/交谊典/第041卷 > 礼记 > 《答萧十书》韦述

述白忽枉书问，词高理博，寻翫反复，罔知厌倦。述闻
“登太山者，睹丛薄而迷其方面；涉瀛洲者，挹波涛而
懵其浅深，盖广大则昧，然难为究。”足下贯穿群言，靡
不该览，闻一以知十，切问而近思，词人之渊薮，仆诚
不敏，何以当斯乎？足下无弃刍荛，轻投琼玖，讲学先
训，足以起予，所发微言，孰不贾勇？谨当扫陋巷之庭
“宇，望君子之轩车”，博约之道，以俟会面。